Pachtvertrag
Material: papyrus
Place: Oxyrhynchites
Categories: Vertrag
Pacht
Land
βασιλεύοντος Πτολε[μαίου] τοῦ Πτολεμα[ίου καὶ Βερενίκης] 
θεῶν Εὐεργετῶν ἔτ[ους ὀγδ]όου ἐφʼ ἱ[ερ]έως Πτ[ο]
λεμαί[ο]υ τοῦ Πτολε[μ]αίου τοῦ Στασικρ[άτους Ἀλεξάνρδου] 
καὶ θεῶν Σωτήρων καὶ θ[εῶ]ν Ἀδελφῶν καὶ θεῶ[ν Εὐεργε]
τῶν καὶ θεῶν Φιλοπατόρ[ων] κανήφορου Ἀρσινόης [Φιλαδέλφου Ἀρσινόης] 
τῆς Σωσιβίου μηνὸς Π[ερι]τίου ἐν Θώλθει τοῦ Ὀξυρυγχίτου νομοῦ. 
ἐμίσθωσεν εἰς ἐνιαυτὸν σπόρον καὶ θερισμὸν ἕνα  ἀπὸ τοῦ σπόρου 
τοῦ ἐν τῶι ἐνάτωι ἔτε[ι], ὧν οἱ κ[α]ρποὶ [ε]ἰς τὸ δέκατον ἔτος, Εὔ
πολις Ἀθηναῖος τῶν Φίλ[ωνο]ς ἰδιώτης Ἀλεξάνδρωι Κράτητος 
Κυρηναίωι τῆς ἐπιγονῆς καὶ Ὥ[ρω]ι  Ὀξυρυγχί
τηι ἱεροδούλωι τὸ ἥμισυ τοῦ ἀναπαύματος τοῦ ἐν τῶι αὑτοῦ κλήρωι 
αἵ εἰσιν ἄρουραι εἴκοσι δύο  σὺν σπέρμα[τι] ἀκίνδυνον ἐκφορίου π[υρῶ]ν ἀρτα
βῶν ἑκατὸν τεσσαράκοντα ἕξ . ἐὰν δέ τινα γῆν πλέω εὕ[ρῃ] Εὔπολις 
τῶν [εἴκο]σι καὶ δ[ύο] ἀρουρῶν [τοῦ αὐ]τοῦ μέρους, τασσέσθωσαν Εὐπόλει ἐκφόριον 
σὺν σπέρμ[ατ]ι ἑκάστη[ς ][ἀρο]ύρας πυρῶν ἀρτάβας ὀκτώ . δότω δʼ αὐτοῖς 
Εὔπολις σπέρμ[α] εἰς ἑκάσ[την ἄ]ρουραν πυρῶν ἀρτάβην μίαν  ἐπὶ τῆς 
χρέας. τὰ δʼ ἐκφόρια τ[ὰ συγγεγ]ραμμένα ἀποδότωσαν Ἀλεξάνδρος καὶ 
Ὧρος Ευπόλει ἐμ [μηνὶ Δύστρωι] τοῦ δεκάτου ἔτους σῖτον καθαρὸν καὶ ἄδο
λον τὸ[ν] γενόμ[ενον ἐν τῆι γ]ῆι μέτρωι χόϊ τῶι Εὐπόλεως μετρή
σει δι[καί]αι [κ]αὶ ἀπε[ν]εγκά[τ]ωσαν εἰς τὰ Εὐπόλεως ἰδίωι ἀνηλώ
ματι. ἐὰν δὲ μὴ ἀποδῶ[σι κ]ατὰ τὰ γεγραμμένα, ἀποτεισάτωσαν 
Εὐπό[λει] τιμὴ[ν] τῆς ἀρ[τά]βης ἑκάστης τῶν πυρῶν δραχμὰς 
δέκα. [ἡ δὲ] καλάμη ἔσ[τω Ε]ὐπόλεως, τὸ δὲ ἄχυρον ἁλοήσας [Ε]ὔπο
λ[ι]ς ἐ[χέτω, καὶ] ἡ π[ρᾶξις ἔστ]ω Εὐπόλει παρὰ Ἀλεξάνδρου καὶ Ὧρου πράσ
[σοντι κατὰ τὸ διά]γραμ[μα].[ κυριευ]έτω δὲ Ε[ὔ]πολις τῶν καρπῶν, ἓως ἂν τὰ αὑ
[τοῦ κομίσηται]. β[εβαιο]ύτω δὲ Εὔ[πολι]ς Ἀλεξά[νδ]ρωι καὶ Ὥρωι τὴγ γῆν καὶ τοὺς κα
τασ[πα]ρέντας ἐν αὐτῆι καρ[ποὺ]ς καθʼ ἃ με[μίσ]θωκεν.  ἐὰν δὲ μὴ βεβαι
ώσῃ κατὰ τὰ γεγραμμένα, ἀποτεισάτω Εὔ[πο]λις Ἀλεξάνδρωι καὶ Ὥρωι 
ἐπίτιμον ἀργυρίου δραχμὰς χιλίας , ἐ[ὰν] μή τι βασιλικὸν κώλυμα 
γένηται. ἡ [συ]γγραφὴ ἥδε κυρία [ἔσ]τω οὗ ἂν ἐπιφέρηται. 
μάρτυρες.